stanford-oval/wikipedia huggingface dataset:
Kuningatarintialainen puolustus

Kuningatarintialainen puolustus on shakkiavaus, joka alkaa tyypillisesti:
Se on yksi tärkeimmistä ja suosituimmista avauksista turnausshakissa tällä hetkellä. Maailman huipputasolla sitä on pelattu lähes kaikissa merkittävissä MM-otteluissa, muun muassa Anatoli Karpov ja Viktor Kortšnoi vuosina 1978 ja 1981 sekä Garri Kasparov ja Anatoli Karpov 1980-luvulla pelasivat sitä useissa MM-ottelun peleistä.
Yhdessä Nimzo-intialaisen puolustuksen kanssa ne ovat mustan keskeisistä vastauksista 1.d4-siirtoon. Mustan asema on vakaa ja vailla heikkouksia, ja silti mustalla on omat mahdollisuutensa pelata voittoa yleensä rauhallisessa ja luonteeltaan strategisessa keskipelissä.
Avauksen kehittäjänä pidetään Nimzo-intialaisen tapaan Aron Nimzowitschia. Avauksen keskeinen straginen idea on keskustan ja valkean keskustasotilaiden painostaminen vaalearuutuisella lähetillä b7-ruudulta, ja diagonaalin a8-h1 hallinta on avauksen keskeinen strateginen teema.
Suomalaiset SM Jouni Yrjölä ja KvM Jussi Tella ovat julkaisseet avauksesta hyvät arvostelut saaneen kirjan The Queen’s Indian (Gambit Publications Ltd 2003).
Aiheesta muualla

Kuningatarintialainen puolustus ChessGames.comissa
Evansin gambiitti

Evansin gambiitti on shakkiavaus, joka alkaa siirroilla:
Avaus on nimetty merikapteeni William Davies Evansin mukaan, joka kehitti sen vuonna 1824. Evansin gambiitti on aggressiivinen muunnelma italialaisesta pelistä, joka normaalisti jatkuisi siirroilla 4.d4 tai 4.c3. Siirron 4.b4 idea on antaa sotilas, jotta saa keskustan haltuun ja painostusta mustan heikkoon f7-sotilaaseen.
Evansin gambiittiin on keksitty tarpeeksi hyvät puolustukset mustalle, minkä takia sitä ei käytetä enää huipputasolla.
Muunnelmia

Tavallinen jatko on
Göringin hyökkäys poikkeaa edellisestä mustan viidennessä siirrossa
Ville Paalanen

| Ville Paalanen> Henkilötiedot |
| --- | --- |
Syntynyt: 16. tammikuuta 1990 (ikä 34) Lappeenranta, Suomi
Kansalaisuus:   Suomi
Jääkiekkoilija
Lempinimi:  Pantse, Hakalin pommikone
Pelipaikka:  hyökkääjä/puolustaja
Maila:  vasen
Pituus:  174 cm
Paino:  84 kg
Seura
Seura:  PEPO Hockey
Sarja:  II-divisioona
Pelinumero:  27
Pelaajaura
Pääsarjaura:  2010–
Aik. seurat:  SaiPa (SML) Jukurit (Mestis) Ketterä (S-S/Mestis) SaPKo (Mestis) KeuPa HT (Mestis)
Ville Antti Markus Paalanen (s. 16. tammikuuta 1990 Lappeenranta) on suomalainen jääkiekkoilija, joka pelaa II-divisioonajoukkue PEPO Hockeyssa. Hänet on tunnuttu pelityyliltään alempien ketjujen "vauhtihyökkääjänä", joka on varsin pieneen kokoonsa nähden kova taklaamaan. Paalanen osaa pelata tarvittaessa myös puolustajana. Paalanen on voittanut viisi Mestiksen mestaruutta, joilla hän on sarjan kaikkien aikojen eniten mestaruuksia voittanut pelaaja.
Muuta

Paalanen työskentelee siviiliammatiltaan erityisopettajana Lauritsalan koulussa Lappeenrannassa.
Paalanen harrasti myös 16-vuotiaaksi asti jalkapalloa, jossa hän eteni aina nuorimpien junioreiden maajoukkueleiritykseen asti. Paalanen on harrastanut myös yleisurheilua ja hiihtoa.
Trompowskin hyökkäys

Trompowskin hyökkäys on shakkiavaus, joka alkaa:
Se on saanut nimensä brasilialaiselta mestarilta Octávio Trompowskyltä (1897–1984), joka pelasi sitä 1930- ja 1940-luvuilla.
Toisella siirrollaan valkean tavoitteena on vaihtaa mustan ratsu lähettiin, aiheuttaen kaksoissotilaan mustalle.
Muunnelmia

Mustalla on monia tapoja vastata Trompowskiin. Usein käytetyt vastaukset ovat seuraavia:
Monet jatkot muuntuvat toisiksi intialaisiksi puolustuksiksi.
Anders Eklund (rikollinen)

Per Anders Eklund (s. 6. elokuuta 1965) on ruotsalainen elinkautista vankeusrangaistusta suorittava rikollinen. Hän työskenteli oman kalustonsa kuorma-autoilijana jakeluliikenteessä ja ajoi myös Ruotsin rajojen ulkopuolella. Hän omisti myös asuntoauton.
Rikokset

10-vuotias Engla Juncosa Höglund katosi 5. huhtikuuta 2008 Stjärnsundissa Taalainmaalla hänen pyöräillessään koulusta kotiin. Paikallinen asukas oli sattunut valokuvaamaan tyttöä sekä paikalla ollutta miestä, ja Eklund pidätettiin tytön kidnappauksesta epäiltynä. Hän tunnusti raiskanneensa ja kuristaneensa tytön. Tapaus sai osakseen poikkeuksellisen laajaa julkisuutta; Höglundin hautajaiset 10. toukokuuta jopa näytettiin SVT1:llä. Eklund jäi samalla kiinni myös aiemmasta, hämäräksi jääneestä rikoksesta: hän oli raiskannut ja murhannut 31-vuotiaan Pernilla Hellgrenin Falunissa vuonna 2000. Alkujaan Eklund tosin väitti Hellgrenin olleen suostuvainen seksiin. Hän myös sanoi, että Hellgrenin ei ollut tarkoitus kuolla. Hän pyysi anteeksiantoa ja ilmoitti, että oli olemassa ”kiltti Anders ja paha Anders”.
Eklund oli eräässä valokuvassa lähes suorassa kontaktissa surmaamaansa Engla Höglundiin. Eklundilla on pitkä rikostausta. Hänen hallustaan löydettiin lapsipornoa.
Eklundia on epäilty myös 16-vuotiaan Malin Olssonin murhasta. Olsson löydettiin riisuttuna ja kuristettuna Göteborgissa vuonna 1994.
Poliisiin kohdistettiin tapauksen yhteydessä kritiikkiä, koska se oli jo ennen vuoden 2008 pidätystä saanut vihjeitä Eklundin suuntaan vuonna 2000 tapahtuneesta selvittämättömästä henkirikoksesta.
Tuomio

Eklund tuomittiin 6. lokakuuta 2008 elinkautiseen vankeuteen. Oikeudenkäynti tapahtui turvasalissa. Eklundiin oli kohdistettu uhkailua ennen oikeudenkäyntiä.
Muut henkirikokset?

Vuonna 2014 poliisi alkoi selvittää, oliko Eklundilla osuutta Sävsjössä heinäkuussa 1997 tapahtuneeseen kuusivuotiaan tytön katoamistapaukseen.
Viranomaiset Suomessa kiinnostuivat Eklundin mahdollisista liikkeistä Suomessa ja alkoivat selvittää, oliko hänellä jotain tekemistä Tampereelta vuonna 1999 kadonneen Raisa Räisäsen tapauksen kanssa. Myös mahdollista osuutta Piia Ristikankareen katoamiseen selvitettiin. Ristikankare katosi Piikkiössä lokakuussa 1988.
Eklundin luonne

Eklund on erään perheystävän mukaan normaalisti mukava, mutta muuttuu kummalliseksi juodessaan.
Eklundin yläasteajan suomalaisen rinnakkaisluokkalaisen mukaan Eklund oli hiljainen ja erakkomainen. Hän oli kiinnostunut kuorma-autoista ja muista autoista, mutta tyttöjen kanssa kommunikointi ei sujunut.
Johannes Kreidl

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 7. maaliskuuta 1996 (ikä 28)
Pelipaikka: maalivahti
Pituus: 194 cm
Paino: 84 kg
Seura
Seura: KuPS (lainalla)
Pelinumero: 1
Junioriseurat
2001–2010: SV Fügen
2010–2014: AKA Tirol
Seurat
| Vuodet | Seura | O | (M) |
| 2013 | → SV Fügen (laina) | 2 | (0) |
| 2014 | Wacker Innsbruck II | 1 | (0) |
| 2014– | Hamburger SV II | 1 | (0) |
| 2016 | → KuPS (laina) | 24 | (0) |
| 2017-2018 | 1. FC Nürnberg | 0 | (0) |
| 2017-2018 | 1. FC Nürnberg II | 20 | (0) |
| 2018-2020 | SV Ried | 53 | (0) |
| 2021- | KuPS | 97 | (0) |
| Yhteensä | Yhteensä | 198 | (0) |
Maajoukkue
| 2014 | Itävalta U18 | 2 | (0) |
| 2014 | Itävalta U19 | 2 | (0) |
| 2015 | Itävalta U20 | 1 | (0) |
| 2018 | Itävalta U21 | 3 | (0) |
 Seurajoukkueuran tilastot kattavat vain kansalliset sarjat, päivitetty 27. lokakuuta 2024.
Johannes Kreidl (s. 7. maaliskuuta 1996) on itävaltalainen jalkapalloilija, joka edustaa Veikkausliigassa pelaavaa Kuopion Palloseuraa lainalla Hamburger SV:n organisaatiosta. Hän on pelipaikaltaan maalivahti.
Ura Itävallassa ja Saksassa

Kreidl siirtyi huhtikuussa 2014 Wacker Innsbruckin kakkosjoukkueeseen, jossa hän pelasi vain yhden ottelun, ennen kuin hän siirtyi saman vuoden heinäkuussa Saksan Bundesliigassa pelaavan Hamburger SV:n kakkosjoukkueeseen. Hampurilaisseurassakin Kreidl pelasi vain yhden ottelun Regionalliga Nordissa. Helmikuussa 2016 Kreidl siirtyi Veikkausliigan Kuopion Palloseuraan vuoden lainasopimuksella.
Tammikuussa 2017 Kreidl siirtyi kaudeksi Saksaan 1. FC Nürnbergin II-joukkueeseen, josta hän palasi Itävaltaan kaudeksi 2018/19, jossa hän pelasi toisen divisioonan seuran SV Riediin, jota hän oli nostamassa Itävallan  Bundesliigaan vuonna 2020.
Kuopion menestyksen ajan maalivahti 2020-luvulla

Kaudeksi 2021 Kreidl palasi uudelleen Kuopioon KuPS:n Veikkausliigaseuraan, jossa hän on pelannut neljä kautta, jona aikana hän on ollut voittamassa kaudella 2024 Suomen mestaruuden. Elokussa 2023 Kreidl teki KuPS:n kanssa peräti viiden vuoden sopimuksen.
Itävallan maajoukkueissa

Kreidl on pelannut Itävallan alle 18-, alle 19-, alle 20- ja alle 21-vuotiaiden maajoukkueessa kaikkiaan kahdeksan maaottelua.
Saavutukset > Joukkue

Itävallan 2. Ligan mestaruus kaudella 2020
3 Suomen cup-mestaruutta (2021, 2022 ja 2024)
Suomen mestaruus kaudella 2024
2 Suomen mestaruushopeaa 2022 ja 2023
Saavutukset > Henkilökohtaisesti

Veikkausliigan paras maalivahti kausina 2021 ja 2023
Kim Wilde

| Kim Wilde |
| --- | --- |
 Kim Wilde heinäkuussa 2021.
Henkilötiedot
Koko nimi:  Kim Smith
Syntynyt: 18. marraskuuta 1960 (ikä 64)  Chiswick, Lontoo, Englanti
Ammatti:  laulaja, lauluntekijä, puutarhuri
Muusikko
Aktiivisena:  1980–
Tyylilajit:  Pop rock, synthpop, new wave
Soittimet:  piano 
Levy-yhtiöt:  MCA Records, EMI
Aiheesta muualla
Kotisivut
  [ Muokkaa Wikidatassa ] [ ohje ]  
Kim Wilde (alun perin Kim Smith; s. 18. marraskuuta 1960 Chiswick, Lontoo, Yhdistynyt kuningaskunta) on englantilainen poplaulaja ja puutarhuri. Erityisen suosittu Wilde oli 1980-luvulla. Hänen menestyssävelmiään ovat muun muassa "Kids in America", "You Keep Me Hangin' On" (The Supremesin cover), "Cambodia" sekä "You Came".
Wilde sai parhaan naissolistin (Best Female Vocalist) palkinnon British Phonographic Industrylta (nykyinen "Brits-palkinto") vuonna 1983 ja on myöhemmin ollut ehdolla kahdesti samassa kategoriassa. Hän on saanut lukuisia kulta-, hopea-, ja platinalevyjä ympäri maailman, kaikkiaan Wilden levyjä on myyty yli 30 miljoonaa yksikköä. Myös Wilden puutarha-aiheiset kirjat ovat menestyneet.
Lapsuus ja nuoruus

Kim Wilde on poplaulaja Marty Wilden (oikea nimi Reginald Smith) ja brittiläisessä The Vernons Girls -laulu- ja tanssiryhmässä esiintyneen Joyce Bakerin ensimmäinen lapsi. Vuonna 1980 Wilde suoritti tutkinnon St Albans College of Art & Design -koulussa. Samana vuonna hän teki sopimuksen Mickie Mostin levy-yhtiön RAK Recordsin kanssa.
Ura laulajana > RAK Records -kausi

Wilden debyyttisingle "Kids in America" julkaistiin tammikuussa 1981 ja se oli menestys eri puolilla Eurooppaa. Yhdysvalloissa single julkaistiin 1982, mutta menestys oli vaisumpaa kuin Euroopassa. "Kids in America" -kappaletta on pidetty Wilden tunnussävelmänä ja aikakautensa klassikkona.
Wilden ensialbumilta Kim Wilde menestyivät lisäksi Chequered Love sekä Water on Glass. Vuonna 1982 julkaistua Select-albumia myytiin myös yli miljoona yksikköä. Levyltä erottuivat sävelmät "Cambodia" ja "View From a Bridge". Vuonna 1983 julkaistu single "Love Blonde" ja kolmas albumi Catch as Catch Can menestyivät edeltäjiään heikommin, joten Wilde jätti RAK-yhtiön ja siirtyi MCA Recordsin leipiin kesällä 1984.
Ura laulajana > MCA Records -kausi

Wilden ensimmäisellä MCA-yhtiön tuottamalla albumilla Teases & Dares oli kaksi kohtalaisesti menestynyttä hittiä, "The Second Time" sekä rockabilly-tyylinen "Rage to Love", joka kohosi Britannian Top 20 -listalle 1985. Teases & Dares oli Wilden neljäs albumi ja ensimmäinen, jolle hän itse teki sävellyksiä. Siihen asti kaikki Wilden sävelmät oli kirjoittanut Marty Wilde sekä Kim Wilden veli Ricki Wilde.
Vuonna 1986 ilmestyneelle viidennelle albumilleen Another Step Kim Wilde sävelsi kokonaan tai osittain kaikki kappaleet. Albumilta julkaistu "Schoolgirl" ei menestynyt Euroopassa eikä Australiassa. Wilden tulkinta The Supremes-klassikosta "You Keep Me Hangin' On" vuonna 1987 sen sijaan oli hänen ensimmäinen ykköshittinsä Yhdysvalloissa. Single menestyi niin ikään Australiassa sekä Kanadassa ja nousi Britanniassa listakakkoseksi. Myöhemmin Wilde myönsi, ettei hän "tuntenut laulua kovin hyvin" entuudestaan: "Tosiasiassa ryntäsimme studioon täynnä energiaa, ei niinkään kunnioitusta. Muunsimme laulua melko lailla ja mielestäni se menestyi juuri sen tähden niin hyvin. Se oli hyvin spontaani idea."
Seuraavia menestyssävelmiä olivat "Another Step (Closer to You)" (levytetty Juniorin kanssa) ja "Rockin' Around the Christmas Tree" (hyväntekeväisyyssingle, levytetty koomikko Mel Smithin kanssa). Vuonna 1988 Wilde julkaisi suurimman menestysalbuminsa, Close. Se pysyi lähes kahdeksan kuukautta Britannian albumilistalla. Siltä irtosi kolme Top 10 -hittiä: "You Came", "Never Trust a Stranger" ja "Four Letter Word". Sävelmät "Love Is Holy" ja "If I Can't Have You" (coverversio Yvonne Ellimanin (Bee Geesin säveltämästä) kappaleesta elokuvasta "Saturday Night Fever") menestyivät Britanniassa 1990-luvun alussa.
Ura laulajana > Paluu pop-musiikin pariin

2000-luvun alussa Kim Wilde teki pitkästä aikaa kiertueita, lähinnä Britanniassa. Vuonna 2001 hän levytti kappaleen "Loved" kokoelma-albumille, josta yllättäen tuli menestys Belgiassa. Vuonna 2003 hän lauloi saksalaisen Nenan kanssa sävelmän "Anyplace, Anywhere, Anytime", joka menestyi eri puolilla Eurooppaa.
Vuonna 2006 Wilde teki sopimuksen levy-yhtiö EMI:n kanssa ja julkaisi ensimmäisen singlensä kymmenenneltä studioalbumiltaan Never Say Never. Kappale "You Came 2006" menestyi useissa maissa ja oli hänen suurin soolohittinsä Saksassa sitten vuoden 1988. Toisen singlejulkaisun samalta albumilta valitsivat hänen ihailijansa nettiäänestyksessä. "Perfect Girl" julkaistiin marraskuussa 2006 ja se pysyi yhdeksän viikkoa Saksan listoilla. Kolmas single, "Together We Belong", julkaistiin maaliskuussa 2007. Kaikkiaan Never Say Never -albumilla on kahdeksan uutta sävelmää sekä viisi uutta versiota Wilden vanhoista hiteistä. Albumia ei ole julkaistu Britanniassa. Never Say Never -albumilta julkaistiin neljäs single, "Baby Obey Me", elokuussa 2007.
Suomessa Kim Wilde esiintyi 14. syyskuuta 2006 Helsingin Hartwall Areenalla järjestetyssä Elämä Lapselle -konsertissa. Never Say Never julkaistiin Suomessa 13. syyskuuta 2006.
Ura puutarhurina

Ensiraskautensa aikoihin Kim Wilden vanha kiinnostus puutarhanhoitoon heräsi henkiin ja hän alkoi opiskella alaa luodakseen omille lapsilleen puutarhan. Wilde teki myös puutarha-aiheista televisio-ohjelmaa BBC-yhtiölle. 2005 hänelle myönnettiin alan palkinto omasta puutarhastaan. Samana vuonna julkaistiin Wilden puutarhakirja Gardening with Children. Sitä seurasi huhtikuussa 2006 teos The First-time Gardener. Ensimmäinen kirja julkaistiin käännöksenä Espanjassa, Ranskassa, Tanskassa sekä Alankomaissa.
Yksityiselämä

Kim Wilde oli aviossa Hal Fowlerin kanssa vuosina 1996–2022. Pariskunnan esikoinen Harry Tristan syntyi 3. tammikuuta 1998. Kaksi vuotta myöhemmin, 13. tammikuuta 2000 syntyi Rose Elisabeth. 
Wilde laajensi uraansa musikaalitaiteen puolelle vuosina 1996 ja 1997, jolloin hän esiintyi Lontoon West Endissä tuotannossa nimeltä Tommy.
Diskografia > Studioalbumit

Kim Wilde (RAK Records 1981)  (maailmanlaajuinen myynti 1,3 miljoonaa yksikköä)
Select (RAK Records 1982) (1,1 miljoonaa)
Catch as Catch Can (RAK Records 1983)
Teases & Dares (MCA Records 1984)
Another Step (MCA Records 1986) (1,2 miljoonaa)
Close (MCA Records 1988) (2,0 miljoonaa)
Love Moves (MCA Records 1990)
Love Is (MCA Records 1992)
Now & Forever (MCA Records 1995)
Never Say Never (EMI 2006)
Come Out and Play (EMI, 2010)
Snapshots (2011)
Here Come the Aliens (2018)
Closer (2025)
Diskografia > Kokoelma-albumit

The Very Best of Kim Wilde (RAK 1985)
The Singles Collection 1981–1993 (MCA Records 1993)
The Remix Collection (Alex Records 1993)
The Very Best of Kim Wilde (EMI 2001)
The Hits Collection (EMI 2006)
Aiheesta muualla

Wikimedia Commonsissa on kuvia tai muita tiedostoja aiheesta .
Kim Wilden viralliset nettisivut (englanniksi)
Wilde Life Viralliset ihailijasivut (englanniksi)
Kim Wilde Gardening Kim Wilden puutarhurin ura (Arkistoitu – Internet Archive) (englanniksi)
Kim Wilde Suomen EMI sivustolla
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Suomi (KANTO)  Yhdysvallat  Tšekki  Kroatia  Alankomaat  Puola 
Taiteenala:  MusicBrainz 
Muut:  SNAC  IdRef
Avopelit

Avopelit ovat shakissa avauksia, joissa pelataan 1.e4 e5. Avopeleissä on yleensä enemmän tilaa upseerien kehitykselle kuin siirrolla 1.d4 alkavissa suljetuissa avauksissa. Pelejä, joissa musta ei vastaa valkoisen siirtoon 1.e4 siirrolla 1...e5, vaan esimerkiksi 1...e6 (ranskalainen puolustus) tai 1...c5 (sisilialainen puolustus), sanotaan puoliavoimiksi peleiksi.
Valkean suosituimman avaussiirron 1.e4 (kuningassotilaan kahden askeleen siirron) vahvuutena on, että sillä kontrolloidaan suoraan keskustaa ja mahdollistetaan samalla kahden upseerin (daamin ja lähetin) liikkuminen. Vanhimmat shakkiavaukset, esimerkiksi espanjalainen peli ovat juuri e4-alkuisia. Siirron haittapuolena on, että siirtyvä sotilas on suojaamattomassa ruudussa ja myös ruudut d4 ja f4 heikentyvät.
Suosituin toinen avopelisiirto valkoiselle on 2. Rf3, joka hyökkää mustan sotilaan kimppuun, valmistelee kuningaspuolen linnoitusta ja tukee valkoisen mahdollista sotilassiirtoa d4. Mustan vastaus 2 ...Rc6 johtaa yleensä:
espanjalaiseen peliin (3. Lb5),
skotlantilaiseen peliin (3.d4) tai
italialaiseen peliin (3. Lc4).
Jos musta haluaa pitäytyä symmetriassa ja tehdä vastahyökkäyksen siirrolla 2...Rf6, tuloksena on  venäläinen peli. Philidorin puolustus 2...d6 on vähemmän pelattu nykyään, koska se antaa valkoiselle helpon tilaedun, samalla kun mustan asema on ahdas ja passiivinen, vaikkakin solidi. 
Muita vastauksia siirtoon 2.Rf3 nähdään huipputasolla ani harvoin.
Suosituimmat vaihtoehdot valkoisen siirtoon 2. Rf3 ovat:
wieniläinen peli (2.Rc3),
lähettipeli (2. Lc4) ja
kuningasgambiitti (2.f4).
Näillä avauksilla on keskenään joitain yhtäläisyyksiä ja erityisesti lähettipeli usein muuntuu wieniläisen pelin muunnelmaksi. Kuningasgambiitti oli erityisen suosittu 1800-luvulla. Valkoinen uhraa siinä sotilaan kehittääkseen nopeasti upseerinsa ja saadakseen mustan e-sotilaan pois keskustasta. Myös wieniläisessä pelissä hyökätään usein mustan keskustaan siirrolla f2-f4.
Keskuspelissä (2.d4) valkoinen avaa välittömästi keskustan, mutta jos musta pelaa 2...exd4, valkoisen pitää pelata varhainen daamisiirto 3.Dxd4 saadakseen sotilas takaisin. Vaihtoehtona on myös uhrata yksi tai kaksi sotilasta, kuten esimerkiksi tanskalaisessa gambiitissa.
Aikaiset daamisiirrot Parhamin hyökkäyksessä näyttävät amatöörimäisiltä, mutta esimerkiksi yhdysvaltalainen suurmestari Hikaru Nakamura on pelannut sitä muutaman kerran turnaustilanteessa. Portugalilainen avaus, Alapinin avaus, Konstantinopolskin avaus ja käänteinen unkarilainen avaus ovat harvinaisempia valkoisen avausyrityksiä.
Puolustuksista Damianon puolustus on heikko – elefanttigambiitti ja latvialainen gambiitti sisältävät omat riskinsä. Philidorin puolustus on solidi mutta passiivinen puolustus mustalle. Valkoinen saa siinä helposti tilaedun ja siksi sitä käytetäänkin huipputasolla harvoin.
Muunnelmat

Esimerkkejä avopeleistä:
1.e4 e5 2.Lb5 portugalilainen avaus
1.e4 e5 2.c3 Lopezin avaus
1.e4 e5 2.Rc3 wieniläinen peli
1.e4 e5 2.Lc4 lähettipeli
1.e4 e5 2.d4 exd4 3.c3 tanskalainen gambiitti
1.e4 e5 2.d4 exd4 3.Dxd4 keskusgambiitti
1.e4 e5 2.Re2 Alapinin avaus
1.e4 e5 2.Rf3 Rc6 3.Lb5 espanjalainen peli
1.e4 e5 2.Rf3 Rc6 3.c3 Ponzianin avaus
1.e4 e5 2.Rf3 Rc6 3.Rc3 ilman 3...Rf6 kolmiratsupeli
1.e4 e5 2.Rf3 Rc6 3.Rc3 Rf6 neliratsupeli
1.e4 e5 2.Rf3 Rc6 3.Lc4 Italialainen peli
1.e4 e5 2.Rf3 Rc6 3.Lc4 Lc5 Giuoco Piano
1.e4 e5 2.Rf3 Rc6 3.Lc4 Lc5 4.b4 Evansin gambiitti
1.e4 e5 2.Rf3 Rc6 3.Lc4 Le7 unkarilainen puolustus
1.e4 e5 2.Rf3 Rc6 3.Lc4 Rf6 preussilainen peli
1.e4 e5 2.Rf3 Rc6 3.d4 skotlantilainen peli
1.e4 e5 2.Rf3 Rc6 3.Le2 käänteinen unkarilainen avaus
1.e4 e5 2.Rf3 Rc6 3.g3 Konstantinopolskin avaus
1.e4 e5 2.Rf3 d5 elefanttigambiitti
1.e4 e5 2.Rf3 d6 Philidorin puolustus
1.e4 e5 2.Rf3 f5 latvialainen gambiitti
1.e4 e5 2.Rf3 f6 Damianon puolustus
1.e4 e5 2.Rf3 Rf6 Venäläinen peli
1.e4 e5 2.Rf3 Df6 Grecon puolustus
1.e4 e5 2.Df3?! Napoleonin avaus
1.e4 e5 2.f4 Kuningasgambiitti
1.e4 e5 2.Dh5 Parhamin hyökkäys
Perjantai (televisio-ohjelma)

| Perjantai |
| --- | --- |

Tyyli:  ajankohtaisohjelma
Kestoaika:  40 minuuttia
Pääosissa:  Sean Ricks
Alkuperämaa:   Suomi
Verkko:  Yle TV1
Esitetty:  15. tammikuuta 2016 – 20. joulukuuta 2024
Tuotanto
Tuotantoyhtiö(t):  Yleisradio
Aiheesta muualla
Virallinen sivusto
IMDb
Perjantai oli Yle TV1 -kanavalla perjantai-iltaisin esitetty ajankohtaisohjelma. Ohjelmaa kuvattiin syyskuusta 2019 alkaen Suomen Muusikkojen Liiton musiikkiklubi G Livelab Tampereella. Alun perin ohjelma kuvattiin Tampereen TTT-klubilla.
Ohjelma alkoi tammikuussa 2016, ja vuosina 2016–2017 sitä juonsivat Sean Ricks ja Pekka Vahvanen. Vuosina 2018–2019 Ricksin juontajaparina toimi Rosa Kettumäki. Syksystä 2019 alkaen kullakin lähetyksellä on ollut vain yksi juontaja, Ricks ja Vahvanen juonsivat ohjelmaa vuoroviikoin. Ohjelmaa muutettiin myös niin, että suorat lähetykset siirtyivät Yle Areenaan perjantai-iltapäiville. Yle TV1:ssä jaksot esitettiin edelleen perjantai-iltaisin. Sean Ricks juonsi Perjantain kaikki jaksot syksystä 2020 lähtien.
Viimeinen jakso esitettiin 20. joulukuuta 2024.
Jaksot > Ensimmäinen tuotantokausi

| Jakso | Aihe | Vieraat | Ensiesitys |
| --- | --- | --- | --- |
| 1. | Kansanedustajan käytössäännöt ja musta suomalaisuus | Susanna Koski Maryan Abdulkarim | 15. tammikuuta 2016 |
| 2. | Katupartioiden Suomi | Suvi Auvinen Laura Huhtasaari | 22. tammikuuta 2016 |
| 3. | Onko makkara murha? | Anne Kalmari Saana-Maria Majatie | 29. tammikuuta 2016 |
| 4. | Valtamedia vs vastamedia | Johanna Vehkoo Timo Hännikäinen | 5. helmikuuta 2016 |
| 5. | Brändää itsesi! | Jutta Gustafsberg Juhani Tamminen | 12. helmikuuta 2016 |
| 6. | Ihmiskunta 2.0 | Esko Valtaoja Pia Henrietta Kekäläinen | 19. helmikuuta 2016 |
| 7. | Väkivaltakunta - miksi olemme väkivaltaisia? | Jari Halonen Veronika Honkasalo | 26. helmikuuta 2016 |
| 8. | Viinapiru vai hyvä hiprakka? | Päivi Räsänen Kalle Lähde | 4. maaliskuuta 2016 |
| 9. | Mikä nainen, mikä mies? | Juha Mieto Melissa Mäntylä | 11. maaliskuuta 2016 |
| 10. | Rakkauden markkinat | Rosa-Maria Ryyti Anna Uusiheimala | 18. maaliskuuta 2016 |
| 11. | Kenen selkänahasta kilpailukyky revitään? | Steen1 Anne Berner | 1. huhtikuuta 2016 |
| 12. | Paskat eväät elämälle | Sari Tanus Anna Kontula | 8. huhtikuuta 2016 |
| 13. | Elämän häiriötekijät | Kimmo Oksanen Paula Tilli | 15. huhtikuuta 2016 |
| 14. | Voiko terrorismia ymmärtää? | Hussein al-Taee Tom Packalén | 22. huhtikuuta 2016 |
| 15. | Hyvää syntymäpäivää, Tshernobyl | Eija-Riitta Korhola Hanna Halmeenpää | 29. huhtikuuta 2016 |
| 16. | Sallikaa heidän tulla minun tyköni | Oskari Juurikkala Mari Leppänen | 6. toukokuuta 2016 |
| 17. | Ei elämästä selviä hengissä | Riikka Kämppi Esko Seppänen | 13. toukokuuta 2016 |
| 18. | Hyvä Paha Ruma Venäjä | Saara Jantunen Mikael Storsjö | 20. toukokuuta 2016 |
| 19. | Syyllinen kunnes toisin todistetaan? | Minna Passi Erkki Aurejärvi | 16. syyskuuta 2016 |
| 20. | Mitäs me sortajat |  |  |
| 21. | Viha ei koskaan lopu vihalla |  |  |
| 22. | Seksiä, kiitos! |  |  |
| 23. | Romahdus tulee, oletko valmis? |  |  |
| 24. | Menestys |  |  |
| 25. | Ulkonäkö |  |  |
| 26. | Amerikka |  |  |
| 27. | Miehen voima ja herkkyys |  |  |
| 28. | Huumesota |  |  |
| 29. | Lähiöiden roso ja rakkaus |  |  |
| 30. | Sota ja rauha |  |  |
| 31. | Korjatkaa internet! |  |  |
| 32. | Paraneeko maailma taiteella? |  |  |